એકલો રબારી.., મા તારા આશીર્વાદ.., રોણા શેરમાં જેવા ત્રણ રેકોર્ડબ્રેક વ્યૂઅર્સ મેળવનારાં ગીતોનાં ગાયિકા ગીતા રબારી જોકે પહેલાંનાં ગીતો માટે આલ્બમની લંબાઈ અને સંખ્યાને જવાબદાર માને છે. તેમના મતે, ‘અગાઉ આખા આલ્બમ હતા, જેમાં વીસ જેટલાં ગીતો રહેતાં. જેમાંથી લોકો ક્યારેક જ બધાં ગીતો સાંભળતા. એમાં બીજી ખામી એ રહેતી કે વચ્ચે ક્યાં સારું સંગીત કે સારી કડી આવી તે લોકોને ખબર પડતી નહોતી. જ્યારે આજના સિંગલ ગીતોના આ ટ્રેન્ડમાં બધી બાબતોનું ધ્યાન રખાય છે. સીમિત સમયના, સરળ ગીતોને પરદે ઉતારવા નિર્માતાઓ ગાયક, ગીત, સંગીતથી લઈને વીડિયો ડિરેક્શન સુધીનાં તમામ પાસાંઓ પર ચીવટથી કામ કરતાં હોય છે. જેનું પરિણામ આપણી સામે છે.’